open-index/open-wikipedia-markdown huggingface dataset:
Annase mõis

**Annase mõis**, ka **Jaunāmuiža mõis** (saksa keeles *Ermes-Neuhof*, varem *Niehoff* ja *Peddeln-Neuhof*, läti keeles *Jaunāmuiža*) oli rüütlimõis Liivimaal Valga kreisis Härgmäe kihelkonnas. Mõisasüda jääb tänapäevase haldusjaotuse kohaselt Valka piirkonda Valka valda Pedele külla.

## Ajalugu
### De la Barred ja Ungern-Sternbergid

Hilisema Annase mõisa maad olid algul osa Härgmäe ordulinnuse linnuseläänist. 1625. aasta 10. septembril annetas Rootsi kuningas Gustav II Adolf kogu valduse kindralmajor Wilhelm de la Barrele (suri 1650), kes pärandas selle oma pojale major Antonius (Anton) de la Barrele (suri 1711). Viimaselt võeti Härgmäe 1695. aastal reduktsiooniga riigile tagasi. XVIII sajandi alguseks oli Annasesse tekkinud karjamõis. Aastal 1722 restitueeriti Barredele nende valdused ja jagati peagi majori poegade vahel ära. Peamõis Härgmäe koos Annase (*Neuhof*), Pedele (*Peddeln*) ja Helme linnuseläänis asuva Hoomuli (*Homeln*) mõisakohtadega sai omale ooberst ja Liivimaa maanõunik Wilhelm Friedrich de la Barre (1680−1753). Pärast tema surma pärisid need neli mõisa tema kaks tütart, kes olid abielus Ungern-Sternbergidega ja tõid need valdused sellesse suguvõsasse kaasa. Vabahärra Hans Conrad Friedrich von Ungern-Sternberg, kes oli Hoomuli mõisa müünud 1808. aastal, pantis Annasi ja Pedele mõisa ära 1818. aastal. Mõlemal mõisal olid ühised omanikud XIX sajandi lõpuni.

### Annase mõis 1818−1920
Mõlema mõisa pandivaldajaks sai Valga kaupmees Johann Diedrich Horn (u 1775−1862), kes need juba kolme aasta pärast Otto Ernst Eduard von Maydellile (1790−1862) loovutas. Viimane sai need samal aastal pärusomandiks ja pantis mõlemad mõisad 1827. aastal Gustav Christoph Eduard von Richterile (1790−1847), kes loovutas need 1834. aastal Friedrich Wilhelm von Grochowskile; 1839. aastal muudeti pandileping ostumüügilepinguks. 1850. aastal ostis mõisad temalt August Robert von Voigt (1826−1894). Alates aastast 1905 oli Annase mõisnikuks Kuramaalt pärit Johann Thalberg (1844−?).

## Mõisa suurus
Bienenstammi andmetel oli mõisa suurus 1816. aastal kolm adramaad, sellele allus 26 mees- ja 46 naishinge. Aastal 1734 oli mõisa suurus (koos Härgmäe, Hoomuli ja Pedele mõisaga) 22 ja 7/8 adramaad. Aastal 1758 oli mõisa suurus kolm adramaad, aastal 1823 aga 1 ja 1/2 adramaad. Aastal 1832 oli mõisal adramaid 1 ja 1/3, aastal 1881 oli neid aga kaks, lisaks allus mõisale 1 ja 41/80 adramaad mõisatele kuuluvate talude valduses.

## Viited

## Kirjandus
*Stryk, Leonhard von. *Beiträge zur Geschichte der Rittergüter Livlands*. Zweiter Teil. Der lettische District. Dresden: Druck von Albanus´schen Buchdruckerei, 1885.
Eelvangistus

**Eelvangistus** on vahistatud isiku kinnipidamine vanglas enne kohtuprotsessi toimumist.

Eelvangistatud isikut nimetatakse mitte kinnipeetavaks, vaid vahistatuks, ning tal on kinnipeetavast rohkem õigusi.

## Vaata ka
* Vangistus

## Välislingid
* Eelvangistus Inimõiguste giid
Sanctuary Wildlife Photography Awards

**Sanctuary Wildlife Photography Awards** on Indias peetav iga-aastane rahvusvaheline metsiku looduse fotokonkurss. 

Tegemist on India vanima ja prestiižseima fotokonkursiga, kuhu laekub tavaliselt tuhandeid võistlustöid paljudest Aasia riikidest. 2017. aasta konkursile saadeti üle 5000 foto. Konkurssi korraldab Sanctuary Nature Foundation koostöös fondidega Urvi Ashok Piramal Foundation ja M. R. Morarka Foundation.

Konkursi žüriisse kuuluvad teiste seas National Geographicu loodusfotograaf Steve Winter, loodusfotograaf ja filmilooja Kalyan Varma ning loodusfotograaf ja Wildlife Conservation Trusti president Anish Andheria.

## Wildlife Photographer Of The Year
*2017 – Biplab Hazra (foto "Põrgu on siin")

## Auhinna laureaate
#### Esimese auhinna saanuid
*2011 – Aditya Singh (foto tiigrist ja huulkaru kohtumisest)
*2012 – Suudhir Shivram (foto "Leopardi uinak")
*2013 – Lalith Ekanayake (foto "Nature in the Raw")
*2014 – Daanish Shastri (foto "Curtain Call")
*2015 – Thomas Rajan (foto "Jungle Blur")
*2016 – Biju Boro (foto "Inimese türannia")

#### Teise auhinna saanuid
*2011 – Gobind Sagar Bhardwaj (foto mägikärbist)
*2012 – VinaYak Parmar (foto "Mirrored Drongo")
*2014 – Keerthana Balaaji (foto "Mammuti heitlus")
*2015 – Shubham Kamlakar Alave (foto "Anurani pärl")
*2016 – Pinal Patel ja Shaurya Shukla (foto "Koerte sõda")

#### Kolmanda auhinna saanuid
*2013 – Baiju Patil (foto "Poeesia tiibades")

#### Kategooriavõitjaid
*2017 – Milinda Wattegedar, kategoorias "Creatures Great and Small" (foto "Surm on möödapääsmatu")

#### Äramärkimine
*2011 – Shivang Mehta, äramärgitud töö (foto tsikaadilisest tirdiliste alamseltsist)

## Viited

## Välislingid
*Photography Awards loodusajakirja Sanctuary Asia kodulehel. sanctuaryasia.com
*Sanctuary Wildlife Photography Awards 2017. sanctuaryasia.com
Rathika Ramasamy

**Rathika Ramasamy** (sündinud Theni lähedal asuvas külas Tamil Nadu osariigis Indias) on New Delhis elav ja töötav India loodusfotograaf. Teda peetakse esimeseks rahvusvahelise tuntuse saanud India naissoost loodusfotograafiks. 

Ta on õppinud arvutitehnikat ja saanud magistrikraadi ärijuhtimises (*MBA*). Huvi loodusfotograafia vastu tärkas tal külastades 2003. aastal Bharatpuri linnukaitseala Rajasthanis. 

2009. aastal tutvustas Itaalia linnuajakiri Uccelli in Natura oma lugejatele Rathika Ramasamyt kui parimat Aasia linnufotograafi. Samal aastal tunnustas India ringhääling Doordarshan teda kui India esimest naissoost loodusfotograafi ja tutvustas tema töid oma kanalil.

Rathika Ramasamy korraldab regulaarselt loodusfotograafiaalaseid seminare. Tal on ajakirjas Travel and Flavours oma kolumn "Metsikus looduses".

## Loomingu näiteid

Pilt: Malabar_grey_hornbill.jpg| Malabari sarvnokk sarvlinnuliste seltsist
Pilt: Red_wattled_lapwing.jpg| Sagarkiivitaja tülllaste sugukonnast
Pilt: Red_wattled_lapwing_immature.jpg|Sagarkiivitaja poeg 


## Viited

## Välislingid
*Rathika Ramasamy. sipacontest.com
Hoogstede

**Hoogstede** on vald Saksamaal Alam-Saksi liidumaal Grafschaft Bentheimi kreisis.

Valla pindala on 49,77 km². 31. detsembril 2015 elas seal 2881 inimest.

## Asukoht

Hoogstede asub Nordhornist loodes Saksa-Hollandi piiril. Vechte voolab läbi linna ja selle lisajõgi Lee suubub seal sellesse. Vald kuulub valdade ühendusse Samtgemeinde Emlichheim.

## Osad

Valla seitse keskust on Hoogstede, Kalle, Tinholt, Arkel, Bathorn, Scheerhorn ja Berge.

## Ajalugu

Hoogstede ajalugu algas 1821. aastal, kui kalvinistliku kihelkonna kabel viidi Arkelist Hoogstedesse. 1859. aastal ehitati katoliku kirik ja peagi rahvaarv kasvas. 1953. aastal ehitati kalvinistlik kirik ja 1961. aastal luterlik kirik.

## Viited

## Välislingid

* www.hoogstede.de
Laar (Saksamaa)

**Laar** on vald Saksamaal Alam-Saksi liidumaal Grafschaft Bentheimi kreisis. Kuulub Samtgemeinde Emlichheimi koosseisu.

Valla nimi tuleb vanahollandi keelest, kus see tähendab välu metsas.

Valla pindala on 51,01 km². 31. detsembril 2015 elas seal 2168 inimest.

## Asend

Laar asub Nordhornist loodes Saksa-Hollandi piiril. See kuulub valdade ühendusse Samtgemeinde Emlichheim. Vechte voolab läbi valla.

## Osad

Laari vald koosneb kuuest osavallast (*[[Ortsteil]]e*): Agterhorn, Echteler, Eschebrügge, Heesterkante, Laar ja Vorwald.

## Viited

## Välislingid

* www.laar-vechte.de/
Esche

**Esche** on vald Saksamaal Alam-Saksi liidumaal Grafschaft Bentheimi kreisis.

Valla pindala on 11,01 km². 31. detsembril 2015 elas seal 556 inimest.

Esche asub Vechte jõe ääres Nordhorni ja Emlichheimi vahel. See kuulub valdade ühendusse Samtgemeinde Neuenhaus.

## Ajalugu

Valla nimekaim oli Haus Esche, tuntud ka kui Oedinghof. Haus Esche ja Schulenburg (loss) Veldhausenis olid mõlemad van Münsteri perekonna omanduses.

Hollandi iseseisvussõjas, 1593. aastal, kui hispaanlased edutult Coevordeni kindlust piirasid, otsisid Esche talukogukonna elanikud selles majas varjupaika, kuigi vaid lühikest aega. Toidu- ja ruumipuudus soodustasid katku puhkemise, mis tappis päevas palju. Ellujäänud visati välja, misjärel neid paljaks varastati ja armetult koheldi. Täna on Esche vald moodne eluasemekogukond, kuid ikka veel tugevalt maalähedane.

## Viited
Andrei Karaulov

**Andrei Viktorovitš Karaulov** (vene keeles Андрей Викторович Караулов; sündinud 10. septembril 1958 Kaliningradis Moskva oblastis Vene NFSV-s) on vene ajakirjanik, dokumentalist, teatrikriitik ja publitsist, teleauhinna TEFI laureaat (1995), kunstiteaduste kandidaat. 

Ta lõpetas 1981. aastal Lunatšarski-nimelise Riikliku Teatrikunstiinstituudi teatriteaduse teaduskonna. Aastatel 1991–1992 oli ta ajalehe Nezavissimaja Gazeta kirjandus- ja kunstiosakonna juhataja. 1991. aasta augustis augustiputši ajal viibis ta Riikliku Erakorralise Seisukorra Komitee pressikonverentsil.

Eelkõige on Karaulov tuntud televisiooni publitsistikasaadete "Tõehetk" (1992–2016) ja "Russki vek" (1998–2006) stsenaristi ja saatejuhina. "Tõehetke" viimases saates näidati filmi president Vladimir Putinist, täpsemalt Putinile tehtud atentaatidest (neid oli Karaulovi teatel kokku kuus). Karaulov on oma saadetes Venemaa valitsuse suhtes alati olnud lojaalne, kuid aeg-ajalt on läbi lipsanud teemad, millega Kreml rahule pole jäänud. Oletatakse, et 2017. aastal telekanal ei pikendanud Karauloviga lepingut poliitilistel põhjustel.

Karaulov on rohkem kui kümne dokumentaalfilmi autor, sealhulgas on ta teinud kaheosalise filmi Mihhail Hodorkovskist (2011) ja neljaosalise filmi Vladimir Putinist (2011). Ta on avaldanud kümmekond raamatut, neist mitu teatri teemal.

## Raamatuid
*1992 – Андрей Караулов. "Олег Борисов". Искусство, ISBN 5-210-02513-6 (tiraaž 12 000 eks, 318 lk)
*1993 – Андрей Караулов. "Вокруг Кремля". СЛОВО/SLOVO, ISBN 5-85050-352-X (kaks köidet, tiraaž 5000 eks, 912 lk)
*2011 – Андрей Караулов. "Русский ад. На пути к преисподней". Эксмо, ISBN 978-5-9265-0626-3 (tiraaž 20 000 eks, 352 lk)
*2011 – Андрей Караулов. "Русский ад-2. Встреча с дьяволом". Алгоритм, ISBN 978-5-4320-0014-9 (tiraaž 8000 eks, 336 lk)
*2017 – Андрей Караулов. "Геноцид русских на Украине. О чем молчит Запад". Алгоритм, ISBN 978-5-4438-0993-9 (tiraaž 2500 eks, 240 lk)

## Dokumentaalfilme
*2011 – "Ходорковский. Тру(б)пы" (2-osaline)
*2011 – "Неизвестный Путин: жизнь и работа этого человека за последние 10 лет" (4-osaline)
*2014 – "Как погиб "Боинг""
*2018 – "Путин как superstar"

## Viited

## Välislingid
*Intervjuu Ukraina ajakirjanikule Dmõtro Gordonile. youtube.com (salvestatud 2013)
*Момент Истины. youtube.com
*Andrei Karaulovi raamatud Ozonis. ozon.ru
Hoffman Island

**Hoffman Island**, varasem **Upper Quarantine**, on väike 4,5-hektari suurune kunstlikult tekitatud saar New Yorgi alamlahes, mis asub Stateni saare ranna South Beachi lähistel Põhja-Atlandi ookeanis. 

Sellest väiksem samuti tehislik Swinburne'i saar asub omakorda veel lõuna pool. Tehissaar rajati 1873. aastal Orchard Shoalsi leetseljakule, kuhu kanti linnast üle jäänud pinnast ja prügimaterjali. Saar nimetati seejärel endise New Yorgi linnapea (1866–1868) ja New Yorgi kuberneri (1869–1871) John Thompson Hoffmani järgi.

## Karantiinjaam

19. sajandi lõpus ja 20. sajandi alguses kasutati Hoffmani ja Swinburne'i saari osana karantiinjaamast. Esimesele saarele majutati sisserändajad, kes Ellise saare kontrollpunktis ilmutasid nakkushaiguste sümptomeid. Teisele saarele majutati juba arenenud nakkushaigustega sisserändajad. Saartele koondati ka ebasoositud, mõnikord tagasisaatmist ootav, kontingent. Saarte, kus suri palju inimesi, elutingimused olid veelgi nurjatumad kui “Pisarate saarel”. 

### Edwardo Wilde
Eduard Vilde (Ellise saarel registreeritud kui *Edwardo Wilde*) on oma 1911. aasta Atlandi ületamist käsitavas reisikirjas kirjeldanud kuidas üks ema koos kolme lapsega saadeti ühele nendest saartest, kust ta tuli tagasi nõdrameelsusele lähedase hingeoluga ning ainult ühe lapsega. Emad olevat saartel oma lapsi näinud vaid juhul, kui nad varahommikust hilisõhtuni saarte haigemajade heaks üldkasulikku tööd tegid. Surnud lapsi näidati emadele erandkorras tihti külmutatult või lahtilõigatult. Saarel asus ka krematoorium.

## Teine maailmasõda
Alates 1938. aastast kasutas United States Merchant Marine kogu terve teise maailmasõja ajal Hoffmani ja Swinburne'i saari harjutuspaikadena. Selle aja jooksul ehitatud Quonset-tüüpi hütid Hoffmani saarel enam ei ilmne, kuigi nende jäänused on Swinburne'i saarel märgatavad. Teise maailmasõja ajal kasutati saari ka allveelaevade vastaste võrkude kinnituspunktidena. Nii kaitsti New Yorgi lahtesid ja nendega seotud laevandus- ja mereväeoperatsioone võimalike Atlandi ookeanist sisenevate vaenlase allveelaevade eest.

## Pärast teist maailmasõda
Pärast teist maailmasõda esitati mitu ettepanekut Hoffmani ja Swinburne'i saarte kasutamise kohta. 1950. aastatel toetas linnaplaneerija Robert Moses ja poliitiline konsultant Bernard Baruch saarte muutmist linnaparkideks, kuid see plaan ei realiseerinud. 1961. aastal tehti kõik Hoffmani saare olemasolevad ehitised maatasa. New Yorgi 1980. aastate plaanidele asustada linna kodutud Stateni saare elamurajoonidesse vastasid osad elanikud ideega rajada uute kodutute varjupaigad tehissaartele. Ideed siiski ellu ei viidud.

## Praegune kasutus
Hoffmani ja Swinburne'i tehissaari, mis on osa Gateway National Recreation Area üksusest Stateni saarel, haldab praegu Rahvusparkide teenistus. Seda tehakse selleks, et kaitsta saartel pesitsevaid linde, kelle hulka kuuluvad: hõbehaigur, lumihaigur, ööhaigur, läikiibis, ameerikakormoran ja merikajakas. Saartel viibimine on inimestele keelatud. Alates 2001. aastast on täheldatud randalhüljeste talvitumist saartel ja nende läheduses.

## Vaata ka
*Swinburne'i saar
*Ellise saar
*New Yorgi alamlaht
Ringe (Saksamaa)

**Ringe** on vald Saksamaal Alam-Saksi liidumaal Grafschaft Bentheimi kreisis.

Vald kuulub Samtgemeinde Emlichheim koosseisu ja selle pindala on 35,32 km². 31. detsembril 2015 elas seal 2083 inimest.

## Emlichheim

Ringe kuulub valdade ühendusse Samtgemeinde Emlichheim. Vald koosneb 3 keskusest: Großringe, Kleinringe ja Neugnadenfeld ning on peamiselt põllumajanduslik, kuigi sellel on ka huvitav ajalugu. Valla geograafia oli kord nõmm, kuid seda harisid Teises maailmasõjas sõjavangid, kellele natsid ehitasid erilaagri, *Lager Alexisdorfi*. Pärast sõda leidsid kodutud põgenikud siin ulualuse, muutes laagri uueks asulaks nimega Neugnadenfeld, mis nüüd on üks Ringe kolmest osavallast (*[[Ortsteil]]e*).

Läbi Ringe valla voolab Vechte jõgi.

## Nõmm

Tänapäeval ei ole vallas enam puhast nõmme, kuid loodushoidjad on juba mõnda aastat proovinud nõmmesid taastada, mõne ohustatud loomaliigi elupaigad muutuvad järjest haruldasemaks.

## Ajalugu

Vallas on ka ajaloost läbiimbunud hoone, *Altes Landhaus Buddenberg*. Tänapäeval on seal restoran ja külalistetoad. Maja rohkem kui 200-aastases ajaloos oli seal peamiselt kõrts ja toidupood maaelanikele. 1997. aastal, pärast maja kasutamist eramuna, põles see maha. Mõni aasta hiljem ehitati hoone annetuste toel ja kohalike ajalooentusiastide abiga uuesti üles.

## Majandus

Valla majanduslik tugisammas on endiselt suurel määral põllumajandus. Kuid mõned teenindusettevõtted ja plastidetootmise ettevõtted on linnas poe avanud.

## Viited
Xcas

**Xcas** on Giaci (avatud lähtekood) arvutialgebra süsteemi (CAS) kasutajaliides, mis lubab lahendada matemaatilisi võrrandeid. See on kirjutatud programmeerimiskeeles C++ ning töötab nii Microsoft Windowsi, Apple macOSi kui ka Linuxi/UNIX-iga.

## Operatsioonisüsteem
Microsoft Windows, Apple macOS või Linux/UNIX.

## Käsud (väljavõtteid)

* Võrrand: solve(võrrand,x)
* Diferentsiaalarvutus: diff(funktsioon,x)
*integraalarvutus: int(funktsioon,x)
* Diferentsiaalvõrrand: desolve(y'=k*y,y)

http://www-fourier.ujf-grenoble.fr/~parisse/giac/cascmd_en.pdf

## Ajalugu
Xcas ja Giac on avatud lähtekoodiga projektid, mida arendatakse Bernard Parisse'i juhtimisel alates 2000. aastast Prantsusmaal Grenoble'is Joseph Fourier' ülikoolis. Xcas ja Giac põhinevad Parisse'i eelmise Erable'i projekti kogemustel.

## Viited

## Välislingid
* https://www-fourier.ujf-grenoble.fr/~parisse/giac.html
Swinburne Island

**Swinburne'i saar** ehk kunagine **Lower Quarantine** on väikseim ja lõunapoolseim kahest tehissaarest, mis 19. sajandi teises veerandis tekitati New Yorgi alamlahte. Koos Hoffmani tehissaarega asuvad need Stateni saare ranna South Beachi lähistel.

Saare pindala on umbes 1,6 hektarit.

## Karantiinjaam
Saared rajati sisserändajatele kohaldatud täiendkarantiini jaoks, seoses nakkushaigete ja ebasoositud kontingendi isoleerimisega.

## Vaata ka
*Hoffmani saar
*Ellise saar
*New Yorgi alamlaht
Christian Cueva

**Christian Alberto Cueva Bravo** (sündinud 23. novembril 1991 Trujillos) on Peruu jalgpallur, ründaja. Ta mängib Saudi Araabia kõrgliiga klubis Al Fateh.

## Koondisekarjäär
Debüüdi Peruu rahvuskoondises tegi Cueva 2011. aastal. Ta kuulus Peruu koondisse 2015. aasta Copa Américal. Turniiri esimeses mängus lõi ta värava Brasiilia vastu. Peruu sai turniiril lõpuks kolmanda koha ning Cueva valiti turniiri sümboolsesse koosseisu.

2016. aastal toimunud Copa América Centenario teises alagrupimängus lõi ta värava Ecuadori vastu. Veerandfinaalis kaotas Peruu penaltiseerias Colombiale ning Cueva oli üks kahest Peruu mängijast, kes penaltiseerias eksis.

2018. aasta maailmameistrivõistluste esimeses alagrupimängus Taani vastu ei realiseerinud ta penaltit. Taani võitis lõpuks mängu 0:1.

## Saavutused
;Universidad San Martín
*Primera División: 2010 Apertura
;São Paulo
*Florida Cup: 2017

## Viited

## Välislingid
* Christian Cueva Soccerway lehel
Tuulte tahutud maa

**"Tuulte tahutud maa"** on režissöör Joosep Matjuse loodusfilm, mis jõudis Eesti kinodesse septembris 2018.

Filmi võtted on tehtud aastatel 2015–2018, kokku oli rohkem kui 400 võttepäeva.

Film on osa Eesti Vabariigi 100. aastapäevale pühendatud filmiprogrammist.

## Sisu

## Auhinnad
* Parim operaatoritöö võistluskategoorias "Loodus" Matsalu loodusfilmide festivalil, 22. septembril 2018.

## Viited
Mário Figueira Fernandes

**Mário Figueira Fernandes** (sündinud 19. septembril 1990 São Caetano do Sulis) on Brasiilia päritoluga Venemaa jalgpallur. 2012. aastast mängib Mário Fernandes Moskva CSKAs kaitsjana.

Aastatel 2009–2012 mängis ta Grêmios.

## Koondisekarjäär
Mário Fernandes osales Brasiilia koondise sõpruskohtumises Jaapaniga 2014. aastal. Hiljem sai ta Venemaa kodakondsuse ja oli kutsutud esindama Venemaad. Debüüdi Venemaa rahvuskoondises tegi Mário Fernandes 7. oktoobril 2017 sõprusmängus Lõuna-Koreaga.

Ta valiti Venemaa koondisse 2018. aasta maailmameistrivõistlusteks. Veerandfinaalis Horvaatia vastu lõi ta lisaajal 2:2 viigivärava. Järgnenud penaltiseerias oli Fernandes aga üks kahest Venemaa mängijast, kes penaltil eksis ja Venemaa kaotas penaltiseerias Horvaatiale lõpuks 3:4.

## Saavutused
;Grêmio
*Campeonato Gaúcho: 2010
;Moskva CSKA
*Premjer Liga: 2012–13, 2013–14, 2015–16
*Venemaa karikas: 2012–13
*Venemaa superkarikas: 2014

## Viited

## Välislingid
Automatgevär m/42

**Automatgevär m/42** (lühemalt **Ag m/42**, väljaspool Rootsit tuntud ka kui **AG42**, **AG-42** või **Ljungman**) on Rootsis valmistatud poolautomaatne vintpüss, mis kasutab 6,5 × 55 mm laskemoona.

Vintpüssi toodeti alates 1942. aastast kuni 1960. aastateni 30 000 tükki kasutamiseks Rootsi sõjaväes.
Mamuka Bahtadze

**Mamuka Bahtadze** (gruusia keeles მამუკა ბახტაძე; sündinud 9. juunil 1982 Thbilisis) on Gruusia poliitik. 

Ta oli 13. novembrist 2017 kuni 13. juunini 2018 Gruusia rahandusminister. 

20. juunist 2018 kuni 8. septembrini 2019 oli ta Gruusia peaminister. 2. septembril 2019 astus ta ametist tagasi, kuid jätkas valitsusjuhi kohusetäitjana kuni uue valitsuse moodustamiseni.
Ilja Kutepov

**Ilja Olegovitš Kutepov** (vene *Илья Олегович Кутепов*; sündinud 29. juulil 1993 Stavropolis) on vene jalgpallur, kes mängib keskkaitsjana alates 2012. aastast Venemaa jalgpalliklubis Moskva Spartak ja 2016. aastast ka Venemaa jalgpallikoondises.

## Elulugu

Ilja Kutepov on pärit põlisest Stavropoli suguvõsast, tema esivanemad olid samas linnas kaupmehed. Isa Oleg tegeles nooruses võitluskunstidega. Kutepovite perekonnas on kaks poega, Ilja ja temast kaheksa aastat vanem vend Oleg.

Ilja Kutepov alustas kooliteed Stavropoli 30. Gümnaasiumis, alates kaheksandast eluaastast tegeles kergejõustikuga ja huvitus selle kõrvalt üha enam jalgpallist. Vaatamata intensiivsetele treeningutele õppis koolis hästi, iseäranis humanitaarainetes. 12-aastaselt asus õppima Gelendžikis, kus tegutses Brasiilia jalgpallikool. Sealt läks ta 14-aastaselt üle Togliattis tegutsevasse Juri Konopljovi nimelisse Jalgpalliakadeemiasse. 2010. aastal stažeeris ta 17-aastaselt kümme päeva Suurbritannias Londonis jalgpalliklubi Chelsea FC juures. 

### Klubikarjäär

2010. aastal hakkas ta mängima Konopljovi jalgpalliakadeemiaga seotud Togliatti klubis Akademija, mis sel ajal osales Venemaa teises liigas. Seal mängis ta vaid ühe hooaja. Novembris 2011 huvitus temast Peterburi jalgpalliklubi Zenit, kuid vaatamata esialgsele huvile konkreetset pakkumist Kutepovile ei tehtud.

Mais 2012 pääses ta jalgpalliklubi Moskva Spartak duubelkoosseisu ja ta tegi nendega kaasa rahvusvahelised võistlused Saksamaal, astudes üles kõigil matšidel. Kutepov jättis treeneritele soodsa mulje ja sama aasta 11. juunil allkirjastas ta Spartakiga pikaajalise lepingu. Uue klubi põhikoosseisus astus ta esimest korda üles 10. detsembril 2012, tulles väljakule lisaajal (93. minutil) mängus Kaasani Rubini vastu. Moskva Spartak võitis mängu tulemusega 1:0. Aastatel 2015–2016 Spartaki peatreenerina töötanud Dmitri Alenitšev hakkas alates novembrist 2015 Kutepovit kasutama mängudel algkoosseisus. Oma esimese värava Spartaki koosseisus lõi ta 2016. aasta Venemaa meistrivõistlustel mängus Mahhatškala Anži vastu.

### Koondisekarjäär

## Saavutused
;Moskva Spartak
*Premjer Liga: 2016-17
*Venemaa superkarikas: 2017

## Viited

## Välislingid
WRC Auto

**WRC auto** (inglise keeles *World Rally Car*) on võidusõiduauto, mis on ehitatud Rahvusvahelise autospordiliidu (FIA) kehtestatud määrustele vastavalt, et võistelda autoralli maailmameistrivõistluste kõige kõrgemas klassis. 1997. aastal tutvustatud WRC määrused olid mõeldud asendama varasema A-rühma määruseid.

## Määrused

### 1997–2010
Ajavahemikus 1997–2010 oli määrustes nõue, et WRC auto peab olema ehitatud tänavasõiduautost, mida on toodetud vähemalt 2500 ühikut. Erinevad modifikatsioonid olid lubatud: mootori suurus võis olla kuni 2,0 liitrit ja mootor võis olla ülelaadimisega, auto võis ehitada ümber nelikveoliseks. Lubatud oli järjestiklülitusega käigukast, aktiivsed diferentsiaalid ja keskdiferentsiaal, vedrustus ja vedrustuse kinnituspunktid võisid erineda tänavasõiduautost, miinimum kaal võis olla 1230&nbsp;kg. Esirataste rööbe võis olla kuni 1770 mm ja tagaratastel kuni 1550 mm ning autode pikkus pidi olema minimaalselt 4 meetrit.

Mootori võimsuse piiramiseks kasutati piiratud suurusega õhuava, mis võis olla kuni 34 mm läbimõõduga ning arvestuslikult pidi see tagama tippvõimsuseks autode 220 kW (300 hj).

### 2011–2016
Alates 2011. aastast muutusid määrused rangemaks, et hoida kulusid kokku. Kaotati 4 meetri pikkuse nõue ning autode mudelid võisid olla seetõttu väiksemad. Varasema 2.0 l mootori asemel pidi olema kuni 1.6-liitrine turboga otsesissepritsega mootor, mille õhuvõtuava suurus võis olla maksimaalselt 33 mm. Suurimaks ülelaaderõhuks lubati kuni 2,5 baari, mis pidi tagama mootorile maksimaalseks pöördemomendiks 400 Nm. Keskdiferentsiaal oli keelatud ja aktiivsed diferentsiaalid olid keelatud ja lubatud olid ainult mehaanilised diferentsiaalid. Käiguvahetus pidi toimuma mehaaniliselt, seega roolipealne labadega käiguvahetus oli keelatud. Miinimumkaalu langetati 1200&nbsp;kg peale ning võis olla minimaalselt 1350 kg koos juhi ja kaardilugejaga. 

2015. aastal lubati taas labadega käiguvahetus.  

### 2017–2021
2017 jäeti alles 1.6 l mootorid, kuid suurendati õhuava suurust 33 mm-lt 36 mm-ni, mille tulemusel mootori võimsus võis olla 230 kW (300 hj) asemel nüüd 280 kW (380 hj). Autode miinimumkaalu langetati 25&nbsp;kg ja aerodünaamika määrused lasti vabamaks, et autod näeksid pealtvaatajatele atraktiivsemad välja. Samuti lubatakse kasutada ka elektroonilise juhtimisega aktiivset keskdiferentsiaali. 2017. aasta määruste järgi ehitatud WRC autodega võivad sõita ainult tehasemeeskonnad.

## Viited
Leili Värk

**Leili Värk** (sünninimi **Leili Kiil**; ka **Leida Värk**; 4. jaanuar 1934 – 19. september 1988) oli eesti laulja.

Ta laulis ansambli Laine algkoosseisus aastatel 1960–1970. 

Ansambli koosseisus osales ta kontsertfilmis "Neli blondi ja neli brünetti".

## Viited

## Välislingid
*Fotod ERR arhiivis
*Haud Tallinna Pärnamäe kalmistul
Maremma looduspark

**Maremma looduspark** on kaitsealune park Itaalias Toscanas Grosseto provintsis Maremmas, piirneb läänes Türreeni merega.

1992. aastal pälvis kaitseala Euroopa kaitsealade diplomi.

Kaitseala taimestikus on esindatud näiteks õlipuu, iilekstamm, korgitamm, *[[Cistus]]*, *[[Harilik rosmariin|Rosmarinus officinalis]]*, puis-eerika, *[[Pistacia lentiscus]]*, harilik maasikapuu, lauk ja *[[Spartium junceum]]*. Kaitseala loomastikus on esindatud näiteks partlased, siidhaigur, haigurlased, flamingo, kalakotkas, metssiga, metskits, kabehirv, *[[Hystrix cristata]]*, mäger, rebane, erinevad roomajad, maremma veis ja maremma hobune.

## Viited

## Välislingid

* Koduleht (*itaalia ja inglise keeles*)
Petserimaa Üliõpilaste Selts

**Petserimaa Üliõpilaste Selts** oli Tartu Ülikooli juures tegutsenud üliõpilasselts. 

Selts eksisteeris 1924–1934. Vastukaaluks sellele vene üliõpilastest koosnenud seltsile tegutses 1926–1927 eestlastest koosnenud Setumaa Eesti Üliõpilaste Selts.

## Viited
Georgsdorf

**Georgsdorf** on vald Saksamaal Alam-Saksi liidumaal Grafschaft Bentheimi kreisis.

Valla pindala on 19,26 km². 31. detsembril 2015 elas seal 1251 inimest.

Georgsdorf asub Nordhornist põhjas *Süd-Nord-Kanali* ja *Coevorden-Piccardie-Kanali* ääres. See kuulub valdade ühendusse Samtgemeinde Neuenhaus.

## Kultuur ja vaatamisväärsused

Georgsdorfi tuntuim maamärk on traditsioonilises Hollandi stiilis 1875. aastal ehitatud tuuleveski, tellistest ja õlgkatusega.


Pilt:Georgsdorf, die evangelisch- reformierte Kirche foto4 2016-09-25 13.00.jpg|Kalvinistlik kirik
Pilt:Georgsdorf, die Georgsdorfer Mühle foto9 2016-09-25 13.13.jpg|Tuuleveski: *die Georgsdorfer Mühle*


## Majandus ja taristu
### Transport

Autobahn A 31 kulgeb vallast umbes 10 km läänes.

### Päikeseenergia

Üleriigiliselt on Georgsdorfis kõige rohkem päikeseenergia süsteeme rahvaarvu kohta.

## Viited

## Välislingid

* Georgsdorfi veebileht
Kodanikualgatus (partei)

**Ülevenemaaline poliitiline partei Kodanikualgatus** (vene keeles Всероссийская политическая партия "Гражданская инициатива"; 23. juunist 2018 kuni 2020 **Muutuste Partei**, Партия Перемен) on liberaalne poliitiline partei Venemaal. 

2012. aasta märtsis lihtsustusid poliitiliste parteide registreerimise tingimused. See soodustas mitme uue partei tekkimist. Pravoje Delo liige Andrei Netšajev koos mõttekaaslastega hakkas looma oma parteid. 2012. aasta suvel töötas partei loomise orgkomitee. 2013. aasta märtsis Moskvas peetud Kodanikualgatuse asutamiskongressil valiti Netšajev partei esimeheks.

Parteil on lisaks juhtimisorganile (poliitnõukogu) moodustatud ka föderaalnõukogu. Sellesse nõukogusse kutsutakse poliitikuid, kes võivad kaasa aidata partei arengule ja olla kasulikud oma osavõtuga valimistest. Seejuures parteisse astumine pole kohustuslik. Netšajev tegi 2015. aastal ettepaneku tulla föderaalnõukogusse Vladimir Rõžkovile, Maksim Katzile, Dmitri Nekrassovile, Dmitri Gudkovile ja Gennadi Gudkovile. 2016. aasta mais leppisid Kodanikualgatus ja Boriss Titovi juhitud Kasvupartei kokku kandideerida eelseisvatel Riigiduuma valimistel ühisnimekirjaga. Valimised lõppesid mõlema partei jaoks ebarahuldavalt.

23. detsembril 2017 Moskvas peetud Kodanikualgatuse kongressil esitati Ksenija Sobtšak 2018. aasta Venemaa presidendivalimistel kandidaadiks. Ühtlasi valiti ta partei poliitnõukogu liikmeks (9-liikmelisse poliitnõukogusse kuuluvad tuntud poliitikutest Netšajev ja Dmitri Nekrassov).

## Uus nimi
Kolm päeva enne 2018. aasta Venemaa presidendivalimisi (märtsis) teatasid presidendikandidaat Sobtšak ja poliitik Dmitri Gudkov uue poliitilise partei loomisest olemasoleva partei Kodanikualgatuse baasil. Partei põhieesmärk oleks pääsemine parlamenti 2021. aasta Riigiduuma valimistel.

23. juunil 2018 toimus Kodanikualgatuse kongress, kus partei uueks esimeheks valiti Dmitri Gudkov ja partei nimetati ümber Muutuste Parteiks.
 
## Viited

## Välislingid
*Koduleht
*Собчак и Гудков возглавят партию "Гражданская инициатива" на съезде 23 июня. interfax.ru, 31. mai 2018
Helle Levandi

**Helle Levandi** on eesti pianist ja muusikapedagoog.

1959. aastal lõpetas ta Tartu Muusikakooli koorijuhtimise ja klaveri eriala.

1965. aastal lõpetas ta Tallinna Riikliku Konservatooriumi klaveri eriala Heljo Sepa klassi.

Konservatooriumi lõpetamise järel töötas ta Tallinna Muusikakooli kontsertmeistrina.

Ta oli ka Kirovi kalurikolhoosi meesansambli Lauluveljed klaverisaatja.

Töötab Pärnu Muusikakooli akordioniõpetajana.

## Viited
Tiësto

**Tijs Michiel Verwest** ehk **Tiësto** (sündinud 17. jaanuaril 1969 Bredas) on Hollandist pärit DJ ja muusikaprodutsent. Tiësto on üks maailma edukamaid DJ'sid - aastatel 2002-2004 valiti ta DJ Magi lugejate poolt maailma kõige populaarsemaks DJ'ks ning 2011. aastal nimetati ta kõigi aegade parimaks diskoriks.

## Diskograafia

### Stuudioalbumid

* „*[[In My Memory]]“* (2001)
* „*[[Just Be]]“* (2004)
* „*[[Elements of Life]]*“ (2007)
* „*[[Kaleidoscope (Tiësto album)|Kaleidoscope]]“* (2009)
* „*[[A Town Called Paradise]]*“ (2014)

## Viited
Tarmo Sild

**Tarmo Sild** (sündinud 9. novembril 1953 Tallinnas) on eesti ooperilaulja (bariton) ja muusikapedagoog.

1980. aastal lõpetas ta Tallinna Riikliku Konservatooriumi laulu eriala Jenny Siimoni ja Mati Palmi õpilasena.

Aastatel 1980–2006 oli ta Estonia ooperiteatri solist.

1987. aastast töötas lauluõpetajana Tallinna Riiklikus Konservatooriumis, 2001. aastast ka Georg Otsa nimelises Tallinna Muusikakoolis.

## Lavarolle
*Marcello, Giacomo Puccini ooperis "Boheem"
*Figaro, Gioachino Rossini ooperis "Sevilla habemeajaja"
*Cyrano de Bergerac, Eino Tambergi ooperis "Cyrano de Bergerac"
*Don Giovanni, Wolfgang Amadeus Mozarti ooperis "Don Giovanni" 
*Enrico, Gaetano Donizetti ooperis "Lucia di Lammermoor"

## Tunnustus
*1995 – Georg Otsa nimeline auhind

## Viited
Ian Smith (täpsustus)

*Ian Smith (1919–2007), Rodeesia peaminister 1964–1979
*Ian Smith (jalgpallur, sündinud 1952), Šoti jalgpallur, ründaja
*Ian Smith (jalgpallur, sündinud 1957), Inglise jalgpallur, keskkaitsja
*Ian Smith (jalgpallur, sündinud 1998), Costa Rica jalgpallur, paremkaitsja
Joosep Vahermägi

**Joosep Vahermägi** (sündinud 31. märtsil 1951) on eesti laulja (tenor).

1969. aastal lõpetas ta Tallinna 22. Keskkooli.

Ta on olnud ansambli Hortus Musicus solist ansambli algaastatest.

## Viited
Dmitri Nekrassov

**Dmitri Aleksandrovitš Nekrassov** (vene keeles Дмитрий Александрович Некрасов; sündinud 14. veebruaril 1980 Moskvas) on Venemaa poliitik ja politoloog, endine riigiametnik, majanduskandidaat. 

Ta on poliitilise partei Muutuste Partei poliitnõukogu liige.  Nekrassov on avaldanud publitsistlikke ja populaarteaduslike kirjutisi sotsiaalsete süsteemide toimimise, pensionireformi ja avaliku halduse kohta.. 2012. aastal kirjutas ta koos kaasautoritega (Dmitri Gudkov, Ilja Jašin) ajalehes Vedomosti artikli pensionireformist "Pensionireform – peale meid tulgu või veeuputus". 

## Haridus ja akadeemiline kraad
Nekrassov lõpetas 1997. aastal Moskva humanitaargümnaasiumi nr 1504 ja 2002. aastal Venemaa Välisministeeriumi Moskva Riikliku Rahvusvaheliste Suhete Instituudi. Hiljem kaitses ta kandidaadikraadi majanduses ja seejärel sai Moskvas asuvast Kõrgemast Majanduskoolist magistrikraadi ärijuhtimises (*MBA*). 

## Töökäik, poliitiline ja ühiskondlik tegevus
Nekrassov töötas kinnisvaramaaklerina, hiljem tegutses ettevõtjana ehitus- ja kinnisvaraäris. Samal ajal hakkas tegelema poliitikaga. 2008. aastal valiti ta poliitilise partei Pravoje Delo poliitnõukogusse.

Aastatel 2009–2011 töötas Nekrassov riigiteenistuses – Venemaa Föderatsiooni Presidendi Administratsioonis ja Föderaalses Maksuametis.

Ta on olnud 2012. aasta aprillis Aleksei Kudrini eestvedamisel loodud eksperdikogu Kodanikualgatuse Komitee liige. 2012. aasta novembris valiti Nekrassov Venemaa opositsiooni koordinatsiooninõukogu vastutavaks sekretäriks. 2013. aasta märtsis loobus ta sellest kohustusest, et keskenduda tööle Vaba Massimeedia Toetuse Fondis.

## Nurjunud kandideerimine Riigiduumasse (2016)
2016. aasta kevadel kavatses Nekrassov kandideerida Jabloko toetusel sügisel toimuvatel Riigiduuma valimistel, kuid valimiskampaania tuli katkestada, sest Venemaa Föderatsiooni Föderaalne Julgeolekuteenistus hakkas teda kimbutama kahtlustatuna sidemetes terroristidega. Mõne aja elas Nekrassov perega väljaspool Venemaad. 2017. aasta suvest on Nekrassov taas Venemaa poliitikas.

## Viited

## Välislingid
*Koduleht. d-nekrasov.ru
*Dmitri Nekrassov külalisesinejana raadiojaama Ehho Moskvõ saates "Personalno vaš". youtube.com, 19. märts 2018
Alfreð Finnbogason

**Alfreð Finnbogason** (sündinud 1. veebruaril 1989 Grindavíkis) on Islandi jalgpallur, kes mängib Bundesliga klubis Augsburg ja Islandi jalgpallikoondises ründajana.

Hooajal 2013–14 oli ta 29 väravaga Eredivisie kõige resultatiivsem mängija.

Debüüdi Islandi rahvuskoondises tegi Alfreð Finnbogason 2010. aastal Fääri saarte jalgpallikoondise vastu. 16. juunil 2018 Islandi koondise ajaloo esimeses mängus jalgpalli maailmameistrivõistlustel lõi ta Argentina vastu viigivärava.

## Saavutused
;Breiðablik
*Úrvalsdeild: 2010
*Islandi karikas: 2009

;Olympiakós
*Super League: 2015–16
Kodanikuplatvorm (Venemaa)

**Kodanikuplatvorm** (vene keeles Гражданская платформа) on parempoolne poliitiline partei Venemaal. 

2012. aasta märtsis teatas äsjastel Venemaa presidendivalimistel 8% valijate hääli saanud miljardär Mihhail Prohhorov uue partei loomisest (eelmisel aastal oli Prohhorov Pravoje Delo esimees, kuid oli sunnitud 2011. aasta septembris parteist lahkuma). 2012. aasta juunis teatati, et loodava partei nimeks saab Kodanikuplatvorm. 

Sama aasta juulis Moskvas toimunud Moskvas Kodanikupaltvormi asutamiskongressil valiti partei asutaja Mihhail Prohhorov alaliselt tegutseva partei juhtimisorgani – poliitkomitee – esimeheks. 

Partei juures tegutseb ühiskondliku organina kodanikukomitee. Sellesse kuuluvad kõik poliitkomitee liikmed, samuti ühiskonnategelased, kes ei ole partei liikmed, kuid toetavad Kodanikuplatvormi olles selle aktiivsed pooldajad. Tegemist on nõuandva organiga, kes edastab oma soovitused poliitkomiteele. 2013. aasta detsembris valiti kodanikukomitee esimeheks Irina Prohhorova.

Esimeseks partei suuremaks võiduks oli 2013. aasta juulis Jevgeni Roizmani esitamine Jekaterinburgi Linnaduuma esimehe ametikohale. Roizman sai 33% valijate häältest ja võitis valimised. 

2014. aasta mais  sai Prohhorovi asemel partei poliitkomitee esimeheks Rifat Šaihhudinov (oli aastatel 2003–2011 Riigiduuma Venemaa Liberaaldemokraatliku Partei fraktsiooni liige). Mihhail Prohhorov jäi poliitkomitee liikmeks edasi.

## Partei poliitilise kursi muutmine
2015. aasta märtsis seoses enamiku partei regionaalosakondade nõudega, et partei võtaks ametliku seisukoha Krimmi Venemaaga ühendamise tunnustamise osas ja heidaks muusik Andrei Makarevitši välja partei kodanikukomitee koosseisust, lahkus Prohhorov koos oma poolehoidjatega parteist.

24. märtsil 2015 toimunud partei konverentsil teatas Šaihhudinov, et partei poliitiline kurss muutub. Ta kuulutas, et "Prohhorovi epohh on lõppenud!" ja lisas, et Krimmi ühendamist Venemaaga on vaja toetada, Donbassi on vaja abistada ning oranžidele revolutsioonidele on vaja vastu seista.

19. augustil 2016 korraldas partei Augustiputši 25. aastapäevaks Riikliku Erakorralise Seisukorra Komitee toetuseks aktsiooni loosungi all "Jeltsini epohh – häbi epohh" ("Эпоха Ельцина – Эпоха позора"). 

2016. aasta septembris sai partei Riigiduuma valimistel hävitavalt lüüa (eelviimane 13. koht), saades vaid 0,2% valjate häältest. Sootuks teisiti läks partei liidril Rifat Šaihhudinovil, kes kandideeris Neftekamski ühemandaadilises valimisringkonnas, kus aga võimupartei Ühtne Venemaa oma kandidaati ei esitanud. Ta võitis valimised ja pääses parlamenti.

2018. aasta Venemaa presidendivalimistel toetas Kodanikuplatvorm Vladimir Putini kandidatuuri.

## Viited

## Välislingid
*Koduleht
*Partei poliitkomitee liikmed
Anumate loend

## A
* Akvaarium
* Akvamaniil
* Alabastron
* Albarello

## B
* *[[Berkemeyer]]*

## H
* *[[humpen]]*

## J
* Jakobakann
* Joogisarv

## K
* Kastekann
* Karikas
* Kann
* Kapp
* Katel
* Kibu
* Kirn
* Klaas
* Kruus
* Küna

## L
* Lass
* Laudnõu
* Lillepott
* Lähker

## M
* Mannerg

## P
* Pada
* Peeker
* Piaal
* Pits
* Pokaal
* Pott
* Pudel
* Purk
* Puunõu
* Pütt

## R
* Röömer

## S
* Savinõu
* *[[Schnelle]]*

## T
* Tass
* Tiibkarikas
* Tiigel
* Tinaja
* Tindipott
* Toop
* Tõrs

## U
* ummik

## V

* Vaas
* Vaat
* Vitsik

## Õ
* Õllekann

## Ä
* Ämber
Meridiani Planum

**Meridiani Planum** on Marsi tasandik, mis asub 2 kraadi Marsi ekvaatorist lõunas ning moodustab Terra Meridiani läänepoolseima osa. Tasandikult on leitud haruldast halli kristallilist hematiiti. Maal moodustub hematiit sageli kuumaveeallikates, mistõttu arvavad teadlased, et Marsil võis kunagi olla vedelat vett või kuumaveeallikaid. Meridiani Planumist on leitud ka kraatreid ja vulkaanilist basalti.

Meridiani Planum valiti Opportunity ja Schiaparelli maandumispaigaks, sest see on võrdlemisi tasane ning seal on vähe kraatreid ja kive. Regioonis asub Opportunity maandur, Challenger Memorial Station.

## Viited
Mordva hümn

**"Elagu, Mordva!"** (mokša keeles/ersa keeles: Шумбрат, Мордовия!; vene keeles Радуйся, Мордовия!) on Mordva hümn. Muusika autor on Nina Vassiljevna Košeljeva (Нина Васильевна Кошелева), sõnade autor Sergei Vassiljevitš Kinjakin (Сергей Васильевич
Кинякин). Hümni sõnad on kirjutatud Mordva kolmes ametlikus keeles: mokša keeles (esimene salm ja osa refräänist), ersa keeles (teine salm ja ülejäänud osa refräänist) ja vene keeles (kolmas salm).
## Sõnad
:: Ши валда, Мордовия, седистот сай,
:: Ши валда, Мордовия, сельмосот палы, юрнай,
:: Россиять мяшться мокшень сияста сюлгам,
:: Россиять карксэземса эрзянь зырняста пулай.

:: Шумбрат! Шумбрат, Мордовия!
:: Гайняк! Гайняк, Мордовия!
:: Кельгома краеньке – най панжи маеньке,
:: Мокшэрзянь шачема-касома край!
:: Шумбрат! Шумбрат, Мордовия!
:: Морак! Морак, Мордовия!
:: Павазу эряфсь катк тонь эрь кудозт сувай!
:: Ульхть шумбра, ульхть шумбра,
:: Кода сонць Сияжарсь, ульхть шумбра!

:: Тон ютыть, Мордовия, стака кить-янт,
:: Тон молить, Мордовия, витьстэ, верьга кандыть прят.
:: Вий макснесть келей Мокшась ды бойка Сурась,
:: Секс течис тон седейс ды оймес – прок ванькс лисьмапрят.

:: Шумбрат! Шумбрат, Мордовия!
:: Гайняк! Гайняк, Мордовия!
:: Кельгома краеньке – най панжи маеньке,
:: Мокшэрзянь шачема-касома край!
:: Шумбрат! Шумбрат, Мордовия!
:: Морак! Морак, Мордовия!
:: Павазу эряфсь катк тонь эрь кудозт сувай!
:: Ульхть шумбра, ульхть шумбра,
:: Кода сонць Сияжарсь, ульхть шумбра!

:: Ты трудной дорогой, Мордовия, шла,
:: И, что б ни случилось, всегда величава была.
:: С тобою мчатся свободные Мокша, Сура,
:: Ты духом была и осталась сильна и добра.

:: Шумбрат! Шумбрат, Мордовия!
:: Гайняк! Гайняк, Мордовия!
:: Кельгома краеньке – най панжи маеньке,
:: Мокшэрзянь шачема-касома край!
:: Шумбрат! Шумбрат, Мордовия!
:: Морак! Морак, Мордовия!
:: Павазу эряфсь катк тонь эрь кудозт сувай!
:: Ульхть шумбра, ульхть шумбра,
:: Кода сонць Сияжарсь, ульхть шумбра! 
## Viited
Turjamaa

**Turjamaa** on mütoloogiline maa rahvuseeposes "Kalevipoeg". Eesti mütoloogias on mõeldud selle all põhjapoolset maad, põhiliselt polaaralasid praeguse Norra territooriumil.

Turjamaad on mainitud rahvuseepose esimeses loos (Kalevi tulek, Salme ja Linda,  Pulmad).

Muistses Kalevalas kasvas paljudes külades kangeid mehi.  Põhja piiril seisis tugev talu kaljudel, Taara tammemetsa ääres.
Peres kasvas kolm poega. 

:Üks neist veeres Venemaale,
:Teine tuiskas Turjamaale,
:Kolmas istus kotka selga,
:Põhjakotka tiiva peale. 

Sellest, kes reisis Venemaale sai tubli kaupmees. Sellest, kes läks Turjamaale, sai vapper sõjamees. Kalev, kes oli kolmas poeg, sõitis kotka seljas üle Läänemere ja jõudis Viru randa.

Mainitud Turjamaad ka eepose neljandas loos (Kalevipoja ujumisreis, Saarepiiga, Laul meresügavusest). 
Tuuslar oli Linda röövinud, kuid ei suutnud teda Soome viia, sest Pikker aitas. Kalevipoeg ja vennad otsisid ema kõikjalt, kuid ei leidnud. Kalevipoeg otsustas ujudes Soome randa jõuda:
:Sõudis kiirelt Soome poole,
:Tüüris otse Turja poole,
:Purjeteli põhja poole;
:Tõttas eite tabamaie, 

## Viited
Paharet

**Paharet** on müütiline tegelane rahvuseeposes "Kalevipoeg". Etümoloogia sõnaraamatu järgi on paharet paha vaim või kurivaim, põrgu kujutelmas väike kurat, sarviku abiline.

Pahareti poegasid on mainitud rahvuseepose kümnendas loos (Kikerpära soo.  Vetevaimu kuld.  Jõukatsujad.  Võlatasumine Soome.  Ilmaneitsi sõrmus.)

Kalevipoeg läks hobust ostma, käis Virus, Harjus ja Järvas ning linnulaul metsas juhatas talle teed, kuni ta jõudis soo juurde. Pahareti poegadele oli nende järv kitsaks jäänud, nad pidid pere juurest ära tulema ning arvasid uueks koduks soo sobiv olevat.
:Sealap leidsid õnne soovil
:Suures K i k e r p ä r a soossa
:Kogemata kohakese, 
:Kuhu koer ei korjaks kodu,
:Penipoeg ei pesapaika.
:Pahareti poegadelle
:Paistis paika meelepärast; 
Kuid nad ei jõudnud kokkuleppele, kes peaks soos pärisperemeheks saama ning läksid karvupidi kokku. Nähes Kalevipoega tulemas, palusid nad teda õigust mõistma. Kalevipoeg sõitles paharette

:Pööraspeaga poisikesed,
:Meelest tölbid mehikesed!

ning andis Alevipojale ülesandeks nööriga kummagi pahareti poja jaoks vastav osa rabast välja mõõta.

## Viited
USA Today

**USA Today** (hääldus: ) on 1982. aastal Al Neuharthi asutatud ingliskeelne Ameerika Ühendriikide päevaleht, mille omanik on Gannett Company.

2016. aastal oli väljaandel hinnanguliselt 7 miljonit lugejat, millega see oli USA-s kolme loetavaima väljaande seas kõrvuti Wall Street Journali ja New York Timesiga''.

## Viited

## Välislingid
* Veebileht
Watergate

**Watergate** võib tähendada järgmist: 

*Watergate'i kompleks Washingtonis
*Watergate'i skandaal (Watergate'i afäär)
*Watergate, veefestival Pärnus
*Watergate, linn USAs
*...
K9

*K-9 on teenistuskoera nimetus, mis on tuletatud ladinakeelsest sõnast *[[Koerlased|canine]]* ameerika inglise keelde
*K9 Kõu on Lõuna-Koreas Hanwha Techwin valmistatud liikursuurtükk 155 mm pearelvaga
Venemaa Liberaaldemokraatlik Partei

**LDPR – Venemaa Liberaaldemokraatlik Partei** (vene keeles ЛДПР – Либерально-демократическая партия России) on ultranatsionalistlik partei Venemaal, mis asutati 1989. aastal Nõukogude Liidu Liberaaldemokraatliku Partei nime all. 

Partei liider oli kogu selle tegevusaja jooksul kuni surmani 2022. aastal Vladimir Žirinovski. Pärast seda sai partei esimeheks Leonid Slutski.
Legaat

**Legaat** (ladina keeles *legatus*; mitmuses *legati*) oli kõrge sõjaväeline auaste Vana-Rooma armees, võrreldav tänapäeva kindraliga.

Legaadiks nimetati ka provintsidesse või teistesse riikidesse saadetud Vana-Rooma saadikuid

## Viited
Eino Niineste

**Eino Niineste** (aastani 1935 **Nihver**; 13. detsember 1926 Vohnja vald, Kadrina kihelkond, Virumaa – 22. juuni 1983 Kohtla-Järve) oli eesti maadlustreener ja Kohtla-Järve maadluskoolkonnale alusepanija.

Ta hakkas sportima Kolu koolis. Sundvõeti Teise maailmasõja ajal Saksa sõjaväkke, tegi läbi Tšehhi põrgu ja viibis mitmes sõjavangilaagris, teenis vangipõlve lõpus Nõukogude tööpataljonis Sillamäel, kust vabanemise järel suundus aastal 1951 Kohtla-Järvele kaevuriks. Osales vabal ajal maadlustreeningutel, mille käigus näitas annet treeneritööks, millest sai elukestev kutsumus. Võistles ka Eesti NSV meistrivõistlustel Kreeka-Rooma maadluses. 

Oli 1952–1954 Kohtla-Järve LNSK maadlustreener kaevuritöö kõrvalt, aastast 1954 põhikohaga ja 1956–1963 kohakaasluse alusel ka direktor, 1963–1976 Kohtla-Järve LNSK ja 1976–1983 KSMK maadlustreener. Aastal 1964 lõpetas ta Tartu Riikliku Ülikooli kehakultuuriteaduskonna. 

Tegutses ka kohtunikuna, oli üleliidulise kategooria maadluskohtunik (1970). Oli Maadlusföderatsiooni presiidiumi mitme koosseisu liige, Eesti, Kalevi ja Nooruse koondise vanemtreener ja treener. Tema tuntuim õpilane oli Avo Talpas.  

Eino Niineste suri ootamatult peale spordikooli treenerite omavahelist korvpallimängu. Erinevalt nekroloogis väidetust (Spordileht, nr. 73, 27 juuni 1983)  ei kuulunud mitte kunagi kommunistlikku parteisse (Spordileht, nr. 64, 20 detsember 1996).

## Tunnustus
*1964 Kalevi auliige
*1970 Eesti NSV teeneline treener

## Välislingid
*Biograafia ESBL-is
*Haud Tallinna Pärnamäe kalmistul
Eesti Tiibeti Traditsioonilise Meditsiini Akadeemia

**Eesti Tiibeti Traditsioonilise Meditsiini Akadeemia** (lühend ATTM Eesti) on Tallinnas tegutsev mittetulundusühing, mis tegeleb Tiibeti meditsiiniga seotuga. Ühing loodi 2008. Ühing on teinud tihedat koostööd MTÜ-ga Eesti Ngak-Mang Instituut.

Ühing haldab Välustes asuvat Väluste Tiibeti meditsiini kooli.

## Viited

## Välislingid
*Ühingu koduleht
Kuuda leprosoorium

**Kuuda leprosoorium** oli pidalitõbiste hooldusasutus (leprosoorium) Läänemaal Märjamaa vallas Kuudal.. 

Asutus avati 16. detsembril 1896. Asutust juhtis kuratoorium, mille esimees oli Eestimaa rüütelkonna peamees. Kui Eesti iseseisvus, allutati asutus keskvalitsusele.

1980. aastatel oli Kuudas Rapla Rajooni Keskhaigla leepraosakond. See osakond suleti 1995.

## Kirjandust
*Parmakson, P. Kuuda Leprosoorium 1896–1936. Eesti Arst 1936, nr 12. Lk 929–936.

## Viited

## Välislingid
*
Tarvastu leprosoorium

**Tarvastu leprosoorium** oli pidalitõbiste hooldusasutus (leprosoorium) Viljandimaal Tarvastus. Asutus eksisteeris 1899–1939

## Viited
Tallinna Diagnostikakeskus

**Tallinna Diagnostikakeskus** oli Tallinnas tegutsev ettevõte (aktsiaselts), mis pakkus patsientidele kõrgtehnoloogilisi diagnostika. 2011 ühendati keskus Ida-Tallinna Keskhaiglaga.

Keskuse asutas 1988. aastal Tallinna linn.

Keskuse algusaegadel oli selles Eesti ainus kompuutertomograaf.

## Vaata ka
*Ida-Tallinna Keskhaigla diagnostikakliinik

## Viited
Kevin Trapp

**Kevin Trapp** (sündinud 8. juulil 1990 Merzigis) on Saksamaa jalgpallur, kes mängib väravavahina Saksamaa kõrgliiga klubis Frankfurdi Eintracht ja Saksamaa jalgpallikoondises.

## Koondisekarjäär
Debüüdi Saksamaa rahvuskoondises tegi Trapp 6. juunil 2017 sõprusmängus Taani vastu.

Ta kuulus Saksamaa koondisse 2017. aasta FIFA konföderatsioonide karikavõistlustel, kuid ta ei pääsenud platsile üheski mängus.

Saksamaa koondisse valiti ta ka 2018. aasta maailmameistrivõistlusteks.

## Saavutused
;Paris Saint-Germain
*Ligue 1: 2015–16, 2017–18
*Coupe de France: 2016–17, 2017–18
*Coupe de la Ligue: 2016–17, 2017–18
*Trophée des Champions: 2015, 2016, 2017, 2019

## Välislingid